ประกาศธนาคารแห่งประเทศไทยประกาศธนาคารแห่งประเทศไทยเรื่องการอนุญาตให้ธนาคารพาณิชย์ประกอบธุรกิจสัญญาซื้อขายล่วงหน้า ๑.เหตุผลในการออกประกาศด้วยธนาคารพาณิชย์สามารถประกอบธุรกรรมสัญญาซื้อขายล่วงหน้าได้ตามที่ธนาคารแห่งประเทศไทยประกาศอนุญาตโดยเฉพาะอย่างยิ่งในเรื่องอนุพันธ์ด้านอัตราแลกเปลี่ยนอัตราดอกเบี้ยและตราสารหนี้เป็นปกติอยู่แล้วซึ่งต่อมาได้มีการตราพระราชบัญญัติสัญญาซื้อขายล่วงหน้า พ.ศ. ๒๕๔๖ ขึ้นและศูนย์ซื้อขายสัญญาซื้อขายล่วงหน้าได้เปิดดำเนินการเมื่อ ๒๘ เมษายน พ.ศ. ๒๕๔๙โดยการนี้ คณะกรรมการกำกับหลักทรัพย์และตลาดหลักทรัพย์ได้ออกประกาศเพื่อกำหนดหลักเกณฑ์ให้ธนาคารพาณิชย์สามารถประกอบธุรกิจสัญญาซื้อขายล่วงหน้าเป็นผู้ให้บริการประเภทตัวแทนซื้อขายสัญญาซื้อขายล่วงหน้าผู้ค้าสัญญาซื้อขายล่วงหน้า ที่ปรึกษาสัญญาซื้อขายล่วงหน้าและผู้จัดการเงินทุนสัญญาซื้อขายล่วงหน้าได้ โดยจะต้องจดทะเบียนกับสำนักงานคณะกรรมการกำกับหลักทรัพย์และตลาดหลักทรัพย์หรือได้รับใบอนุญาตจากคณะกรรมการกำกับหลักทรัพย์และตลาดหลักทรัพย์แล้วแต่กรณีทั้งนี้การจดทะเบียนหรือได้รับใบอนุญาตดังกล่าวจะทำได้ก็ต่อเมื่อได้รับความเห็นชอบจากธนาคารแห่งประเทศไทยเสียก่อนจึงสมควรออกประกาศนี้ให้ธนาคารพาณิชย์ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าผู้ค้าสัญญาซื้อขายล่วงหน้า ที่ปรึกษาสัญญาซื้อขายล่วงหน้าและผู้จัดการเงินทุนสัญญาซื้อขายล่วงหน้าได้เป็นการรองรับกับประกาศคณะกรรมการกำกับหลักทรัพย์และตลาดหลักทรัพย์ไปด้วย๒.อำนาจตามกฎหมายอาศัยอำนาจตามความในมาตรา ๙ ทวิแห่งพระราชบัญญัติการธนาคารพาณิชย์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์(ฉบับที่ ๒) พ.ศ. ๒๕๒๒ธนาคารแห่งประเทศไทยอนุญาตให้ธนาคารพาณิชย์ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าผู้ค้าสัญญาซื้อขายล่วงหน้า ที่ปรึกษาสัญญาซื้อขายล่วงหน้าและผู้จัดการเงินทุนสัญญาซื้อขายล่วงหน้า ตามข้อกำหนดในประกาศนี้๓.ขอบเขตการบังคับใช้ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยการธนาคารพาณิชย์ทุกธนาคารยกเว้นธนาคารพาณิชย์เพื่อรายย่อยและกิจการวิเทศธนกิจ๔.เนื้อหา๔.๑ หลักเกณฑ์ในการประกอบธุรกิจธนาคารแห่งประเทศไทยอนุญาตให้ธนาคารพาณิชย์ประกอบธุรกิจสัญญาซื้อขายล่วงหน้าภายใต้หลักเกณฑ์ที่ธนาคารแห่งประเทศไทยกำหนดมุ่งเน้นให้ธนาคารพาณิชย์บริหารความเสี่ยงของตนเองโดยคณะกรรมการและผู้บริหารของธนาคารพาณิชย์ต้องมีความรู้ความเข้าใจในการประกอบธุรกิจและความเสี่ยงต่างๆที่เกี่ยวข้องเป็นอย่างดี เพื่อให้สามารถกำหนดกลยุทธ์อนุมัตินโยบายแผนงานและระเบียบปฏิบัติในการประกอบธุรกิจดังกล่าวรวมทั้งมีการทบทวนปรับปรุงอย่างสม่ำเสมอทั้งนี้ธนาคารพาณิชย์ที่จะประกอบธุรกิจสัญญาซื้อขายล่วงหน้าต้องมีนโยบายและระเบียบปฏิบัติในการประกอบธุรกิจรวมทั้งมีระบบงาน ระบบบริหารความเสี่ยงและระบบการควบคุมภายในที่สามารถรองรับการประกอบธุรกิจได้อย่างมีประสิทธิภาพ๔.๑.๑ ในประกาศฉบับนี้สัญญาซื้อขายล่วงหน้า หมายความว่าสัญญาที่มีลักษณะตามที่กำหนดไว้ในพระราชบัญญัติสัญญาซื้อขายล่วงหน้า พ.ศ. ๒๕๔๖ตัวแทนซื้อขายสัญญาซื้อขายล่วงหน้าหมายความว่าบุคคลซึ่งให้บริการหรือแสดงต่อบุคคลทั่วไปว่าพร้อมจะให้บริการเพื่อทำการเป็นตัวแทนในการซื้อขายสัญญาซื้อขายล่วงหน้ากับบุคคลอื่นโดยกระทำเป็นทางค้าปกติและได้จดทะเบียนตามพระราชบัญญัติสัญญาซื้อขายล่วงหน้า พ.ศ.๒๕๔๖ แต่ทั้งนี้ไม่รวมถึงตัวแทนซื้อขายสัญญาซื้อขายล่วงหน้าในลักษณะตามที่คณะกรรมการกำกับหลักทรัพย์และตลาดหลักทรัพย์ประกาศกำหนดผู้ค้าสัญญาซื้อขายล่วงหน้าหมายความว่าบุคคลซึ่งแสดงต่อบุคคลทั่วไปว่าพร้อมจะเข้าเป็นคู่สัญญาซื้อขายสัญญาซื้อขายล่วงหน้าให้แก่ผู้ซึ่งประสงค์จะซื้อขายสัญญาซื้อขายล่วงหน้าโดยการเสนอเข้าหรือเข้าเป็นคู่สัญญาฝ่ายใดฝ่ายหนึ่งโดยกระทำเป็นทางค้าปกติและได้จดทะเบียนตามพระราชบัญญัติสัญญาซื้อขายล่วงหน้า พ.ศ.๒๕๔๖ แต่ทั้งนี้ไม่รวมถึงบุคคลซึ่งเสนอซื้อขายสัญญาซื้อขายล่วงหน้าหรือซื้อขายสัญญาซื้อขายล่วงหน้าเพื่อตนเองที่กระทำในศูนย์ซื้อขายสัญญาซื้อขายล่วงหน้าที่ได้รับใบอนุญาตตามพระราชบัญญัติสัญญาซื้อขายล่วงหน้าพ.ศ. ๒๕๔๖ หรือผู้ค้าสัญญาซื้อขายล่วงหน้าในลักษณะตามที่คณะกรรมการกำกับหลักทรัพย์และตลาดหลักทรัพย์ประกาศกำหนดที่ปรึกษาสัญญาซื้อขายล่วงหน้าหมายความว่าบุคคลซึ่งให้คำแนะนำหรือแสดงต่อบุคคลทั่วไปว่าพร้อมจะให้คำแนะนำไม่ว่าโดยทางตรงหรือทางอ้อมแก่บุคคลอื่นเกี่ยวกับสัญญาซื้อขายล่วงหน้าหรือความเหมาะสมในการซื้อขายสัญญาซื้อขายล่วงหน้าโดยกระทำเป็นทางค้าปกติและได้จดทะเบียนตามพระราชบัญญัติสัญญาซื้อขายล่วงหน้า พ.ศ.๒๕๔๖ แต่ทั้งนี้ไม่รวมถึงบุคคลซึ่งให้คำแนะนำอันเป็นส่วนหนึ่งหรือเกี่ยวเนื่องกับการประกอบการของตัวแทนซื้อขายสัญญาซื้อขายล่วงหน้าหรือผู้ค้าสัญญาซื้อขายล่วงหน้าหรือการให้คำแนะนำในลักษณะตามที่คณะกรรมการกำกับหลักทรัพย์และตลาดหลักทรัพย์ประกาศกำหนดผู้จัดการเงินทุนสัญญาซื้อขายล่วงหน้าหมายความว่าบุคคลซึ่งเข้าจัดการเงินทุนหรือแสดงต่อบุคคลทั่วไปว่าพร้อมจะรับจัดการเงินทุนให้แก่บุคคลอื่นเพื่อแสวงหาประโยชน์จากสัญญาซื้อขายล่วงหน้าโดยกระทำเป็นทางค้าปกติและได้รับใบอนุญาตหรือได้จดทะเบียนตามพระราชบัญญัติสัญญาซื้อขายล่วงหน้าพ.ศ. ๒๕๔๖ แต่ทั้งนี้ไม่รวมถึงผู้จัดการเงินทุนสัญญาซื้อขายล่วงหน้าในลักษณะตามที่คณะกรรมการกำกับหลักทรัพย์และตลาดหลักทรัพย์ประกาศกำหนด๔.๑.๒ธนาคารแห่งประเทศไทยอนุญาตให้ธนาคารพาณิชย์ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าผู้ค้าสัญญาซื้อขายล่วงหน้าที่ปรึกษาสัญญาซื้อขายล่วงหน้าและผู้จัดการเงินทุนสัญญาซื้อขายล่วงหน้าได้โดยธนาคารพาณิชย์ที่จะประกอบธุรกิจดังกล่าวต้องมีคุณสมบัติและปฏิบัติตามข้อกำหนดดังต่อไปนี้๑)มีฐานะการเงินและฐานะการดำเนินงานอยู่ในเกณฑ์ดีโดยสามารถกันเงินสำรองได้ครบถ้วนตามประกาศธนาคารแห่งประเทศไทยว่าด้วยสินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้สามารถดำรงอัตราส่วนเงินกองทุนต่อสินทรัพย์และภาระผูกพันได้ไม่ต่ำกว่าเกณฑ์ที่ธนาคารแห่งประเทศไทยกำหนดตลอดจนสามารถดำรงอัตราส่วนทางการเงินอื่นใดที่ธนาคารแห่งประเทศไทยสั่งการเป็นกรณีพิเศษ๒)จัดทำแผนงานรองรับการประกอบธุรกิจสัญญาซื้อขายล่วงหน้าที่เป็นลายลักษณ์อักษรและได้รับความเห็นชอบจากคณะกรรมการธนาคารพาณิชย์เพื่อใช้เป็นแนวทางในการดำเนินงานและเพื่อให้ธนาคารแห่งประเทศไทยสามารถตรวจสอบได้ทั้งนี้ แผนงานดังกล่าวต้องมีสาระสำคัญอย่างน้อย ดังนี้(๑) นโยบายและระเบียบปฏิบัติในการประกอบธุรกิจทั้งนี้ การเพิ่มเติมหรือเปลี่ยนแปลงนโยบายและระเบียบวิธีปฏิบัติจะต้องได้รับการอนุมัติจากคณะกรรมการของธนาคารพาณิชย์(๒) รายละเอียดของระบบบริหารจัดการระบบบริหารความเสี่ยง และระบบการควบคุมภายในที่ใช้รองรับการประกอบธุรกิจโดยครอบคลุมถึงระบบงานตามประเภทของการประกอบธุรกิจสัญญาซื้อขายล่วงหน้าที่ธนาคารพาณิชย์ได้รับการจดทะเบียนจากสำนักงานคณะกรรมการกำกับหลักทรัพย์และตลาดหลักทรัพย์หรือที่ธนาคารพาณิชย์ได้รับใบอนุญาตจากคณะกรรมการกำกับหลักทรัพย์และตลาดหลักทรัพย์(๒.๑) โครงสร้างองค์กรที่ใช้รองรับการประกอบธุรกิจขอบเขตหน้าที่และความรับผิดชอบของหน่วยงานที่เกี่ยวข้องระบบการป้องกันความขัดแย้งทางผลประโยชน์ระบบการป้องกันการล่วงรู้ข้อมูลภายในระหว่างหน่วยงานและบุคลากรที่มีประสิทธิภาพรวมถึงมาตรการในการควบคุมและติดตามให้มีการดำเนินงานตามระบบที่วางไว้(๒.๒)ระบบงานที่เกี่ยวข้องกับการให้บริการลูกค้าและดูแลผลประโยชน์ของลูกค้า เช่นการรับส่งคำสั่งซื้อขาย การยืนยันรายการการคำนวณฐานะกำไรขาดทุนของลูกค้าการเรียกหลักประกันเริ่มแรกการเรียกหลักประกันเพิ่มการเก็บรักษาทรัพย์สินของลูกค้าแยกจากทรัพย์สินของธนาคารพาณิชย์การจัดเก็บข้อมูลของลูกค้า การรับส่งข้อมูล เอกสารหลักฐานหรือรายงานต่างๆ ให้แก่ลูกค้าการให้คำแนะนำในการลงทุน การจัดการเรื่องร้องเรียนที่ได้รับจากลูกค้าการเปิดเผยข้อมูลที่เป็นประโยชน์ต่อลูกค้ารวมทั้งมีกระบวนการที่ทำให้มั่นใจได้ว่าลูกค้าทราบถึงความเสี่ยงที่เกี่ยวข้องกับการทำธุรกรรมซื้อขายสัญญาซื้อขายล่วงหน้าหรือมีข้อมูลที่จำเป็นต่อการตัดสินใจสำหรับการใช้บริการจัดการเงินทุนสัญญาซื้อขายล่วงหน้า(๒.๓)ระบบการจัดเก็บข้อมูลและการจัดทำรายงานที่มีรายละเอียดอันเป็นประโยชน์ต่อการติดตามวิเคราะห์และประเมินผลการประกอบธุรกิจ(๒.๔) ระบบการตรวจสอบดูแลให้มีการปฏิบัติตามกฎหมายหรือกฎเกณฑ์ที่เกี่ยวข้องโดยเคร่งครัด(๒.๕)ระบบงานด้านเทคโนโลยีสารสนเทศที่ใช้สนับสนุนการประกอบธุรกิจ(๒.๖)ระบบงานอื่นใดที่สำนักงานคณะกรรมการกำกับหลักทรัพย์และตลาดหลักทรัพย์ประกาศกำหนดเพื่อรองรับการประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าผู้ค้าสัญญาซื้อขายล่วงหน้า ที่ปรึกษาสัญญาซื้อขายล่วงหน้าและผู้จัดการเงินทุนสัญญาซื้อขายล่วงหน้า(๒.๗)ระบบการติดตามการเปลี่ยนแปลงมูลค่าตามราคาตลาดของสัญญาซื้อขายล่วงหน้า (Markto Market) ระบบการบันทึกบัญชีและระบบการจัดทำรายงานกำไรขาดทุนที่เกิดจากการทำธุรกรรม(๒.๘) ระบบการติดตามการปฏิบัติงานของ BackOffice เช่น การยืนยันการทำรายการ การกระทบยอดรายการการจัดการทางกฎหมาย และการชำระราคา (Settlement)(๒.๙)ระบบการวิเคราะห์และบริหารความเสี่ยงของการประกอบธุรกิจสัญญาซื้อขายล่วงหน้าที่สามารถรองรับความเสี่ยงทั้งหมดที่เกิดขึ้นจากการประกอบธุรกิจเช่น ความเสี่ยงด้านอัตราดอกเบี้ย ความเสี่ยงด้านอัตราแลกเปลี่ยนความเสี่ยงด้านราคาตราสารทุน ความเสี่ยงด้านสภาพคล่องความเสี่ยงด้านเครดิตและความเสี่ยงด้านการชำระราคา เป็นต้น การกำหนดวงเงินลงทุนในสัญญาซื้อขายล่วงหน้าประเภทต่างๆการวิเคราะห์ความน่าเชื่อถือและความเสี่ยงด้านเครดิตของคู่สัญญารวมถึงการกำหนดวงเงินในการทำธุรกรรมกับคู่สัญญา(๒.๑๐)ระบบการกำหนดเพดานความเสี่ยงและความเสียหายที่สามารถยอมรับได้การติดตามและทบทวนเพดานความเสี่ยง รวมทั้งการอนุมัติและการรายงานผู้บริหารในกรณีที่มีการปฏิบัติแตกต่างไปจากเพดานความเสี่ยงที่กำหนดกรณีที่ธนาคารพาณิชย์ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าและที่ปรึกษาสัญญาซื้อขายล่วงหน้าควรมีรายละเอียดระบบงานตามข้อ(๒.๑) ถึงข้อ (๒.๖)กรณีที่ธนาคารพาณิชย์ประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าควรมีรายละเอียดระบบงานตามข้อ(๒.๑) ถึงข้อ (๒.๘)กรณีที่ธนาคารพาณิชย์ประกอบธุรกิจสัญญาซื้อขายล่วงหน้าประเภทการเป็นผู้ค้าสัญญาซื้อขายล่วงหน้าควรมีรายละเอียดระบบงานตามข้อ(๒.๑) ถึงข้อ (๒.๑๐)๓)มีความพร้อมด้านบุคลากรเพื่อรับผิดชอบงานด้านการประกอบธุรกิจสัญญาซื้อขายล่วงหน้าโดยจัดให้มีบุคลากรที่มีความรู้ ความสามารถและประสบการณ์ในการทำงานที่เป็นประโยชน์ต่อการประกอบธุรกิจ๔.๑.๓ ธนาคารพาณิชย์ที่มีคุณสมบัติตามที่กำหนดในข้อ๔.๑.๒และประสงค์จะประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าผู้ค้าสัญญาซื้อขายล่วงหน้าหรือที่ปรึกษาสัญญาซื้อขายล่วงหน้าต้องได้รับการจดทะเบียนจากสำนักงานคณะกรรมการกำกับหลักทรัพย์และตลาดหลักทรัพย์ส่วนการประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าธนาคารพาณิชย์ต้องได้รับการจดทะเบียนจากสำนักงานคณะกรรมการกำกับหลักทรัพย์และตลาดหลักทรัพย์หรือได้รับใบอนุญาตจากคณะกรรมการกำกับหลักทรัพย์และตลาดหลักทรัพย์ทั้งนี้ธนาคารพาณิชย์ต้องปฏิบัติตามหลักเกณฑ์และเงื่อนไขต่างๆที่สำนักงานคณะกรรมการกำกับหลักทรัพย์และตลาดหลักทรัพย์กำหนด๔.๑.๔ในการประกอบธุรกิจสัญญาซื้อขายล่วงหน้าประเภทการเป็นผู้ค้าสัญญาซื้อขายล่วงหน้าซึ่งธนาคารพาณิชย์ต้องเข้าเป็นคู่สัญญาในการทำธุรกรรมซื้อขายสัญญาซื้อขายล่วงหน้าด้วยนั้นให้ธนาคารพาณิชย์สามารถเข้าเป็นคู่สัญญาในการทำธุรกรรมได้เฉพาะธุรกรรมที่ธนาคารแห่งประเทศไทยได้ออกประกาศอนุญาตให้ทำได้เท่านั้นและต้องปฏิบัติตามหลักเกณฑ์และเงื่อนไขรวมทั้งจัดทำรายงานตามแบบที่ธนาคารแห่งประเทศไทยกำหนด๔.๑.๕ ในการขอจดทะเบียนหรือขอรับใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าสำนักงานคณะกรรมการกำกับหลักทรัพย์และตลาดหลักทรัพย์กำหนดให้ผู้ขอต้องได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลหรือเป็นผู้ขอใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลดังนั้นในกรณีธนาคารพาณิชย์ที่ประสงค์จะประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้ายังไม่ได้รับอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคลธนาคารพาณิชย์จะต้องดำเนินการขออนุญาตประกอบธุรกิจหลักทรัพย์ประเภทการจัดการกองทุนส่วนบุคคลควบคู่ไปกับการขอจดทะเบียนหรือขอรับใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าโดยให้ธนาคารพาณิชย์ถือปฏิบัติตามหนังสือเวียนที่ ธปท.งพ.(ว) ๒๒๙๕/๒๕๓๙ เรื่องหลักเกณฑ์ในการอนุญาตให้ธนาคารพาณิชย์ประกอบกิจการจัดการกองทุนส่วนบุคคล ลงวันที่๒๗ สิงหาคม ๒๕๓๙๔.๑.๖เมื่อธนาคารพาณิชย์ได้รับการจดทะเบียนจากสำนักงานคณะกรรมการกำกับหลักทรัพย์และตลาดหลักทรัพย์หรือได้รับใบอนุญาตจากคณะกรรมการกำกับหลักทรัพย์และตลาดหลักทรัพย์ให้ประกอบธุรกิจสัญญาซื้อขายล่วงหน้านับตั้งแต่วันที่ประกาศฉบับนี้ใช้บังคับให้ธนาคารพาณิชย์มีหนังสือแจ้งพร้อมสำเนาหลักฐานการได้รับการจดทะเบียนหรือสำเนาหลักฐานการได้รับใบอนุญาตเป็นผู้ประกอบธุรกิจสัญญาซื้อขายล่วงหน้าให้ธนาคารแห่งประเทศไทยทราบภายใน๓๐ วัน นับจากวันที่ได้รับการจดทะเบียนจากสำนักงานคณะกรรมการกำกับหลักทรัพย์และตลาดหลักทรัพย์หรือได้รับใบอนุญาตจากคณะกรรมการกำกับหลักทรัพย์และตลาดหลักทรัพย์สำหรับธนาคารพาณิชย์ที่ได้รับการจดทะเบียนจากสำนักงานคณะกรรมการกำกับหลักทรัพย์และตลาดหลักทรัพย์หรือได้รับใบอนุญาตจากคณะกรรมการกำกับหลักทรัพย์และตลาดหลักทรัพย์ให้ประกอบธุรกิจสัญญาซื้อขายล่วงหน้าไปแล้วก่อนวันที่ประกาศฉบับนี้ใช้บังคับให้ธนาคารพาณิชย์มีหนังสือแจ้งพร้อมสำเนาหลักฐานการได้รับการจดทะเบียนหรือสำเนาหลักฐานการได้รับใบอนุญาตเป็นผู้ประกอบธุรกิจสัญญาซื้อขายล่วงหน้าให้ธนาคารแห่งประเทศไทยทราบภายใน๓๐ วัน นับจากวันที่ประกาศฉบับนี้ใช้บังคับในกรณีที่ธนาคารพาณิชย์ประสงค์จะเลิกประกอบธุรกิจสัญญาซื้อขายล่วงหน้าธนาคารพาณิชย์ต้องขออนุญาตเลิกประกอบธุรกิจสัญญาซื้อขายล่วงหน้าต่อสำนักงานคณะกรรมการกำกับหลักทรัพย์และตลาดหลักทรัพย์หรือคณะกรรมการกำกับหลักทรัพย์และตลาดหลักทรัพย์แล้วแต่กรณีเมื่อได้รับอนุญาตให้เลิกประกอบธุรกิจสัญญาซื้อขายล่วงหน้าแล้วให้ธนาคารพาณิชย์มีหนังสือแจ้งให้ธนาคารแห่งประเทศไทยทราบภายใน ๑๕วันนับจากวันที่ได้รับอนุญาตให้เลิกประกอบธุรกิจทั้งนี้ให้ธนาคารพาณิชย์จัดส่งหนังสือดังกล่าวไปที่สายกำกับสถาบันการเงินธนาคารแห่งประเทศไทย๔.๒ หลักเกณฑ์ในการกำกับดูแล๔.๒.๑ธนาคารพาณิชย์ต้องตรวจสอบดูแลให้มีการปฏิบัติตามกฎหมาย มาตรฐานบัญชีและกฎเกณฑ์ที่เกี่ยวข้องกับการประกอบธุรกิจโดยเคร่งครัด๔.๒.๒ธนาคารพาณิชย์ต้องจัดให้มีข้อมูลและเอกสารหลักฐานที่เกี่ยวข้องกับการประกอบธุรกิจสัญญาซื้อขายล่วงหน้าไว้เพื่อให้ธนาคารแห่งประเทศไทยสามารถตรวจสอบได้ตลอดเวลา๔.๒.๓ธนาคารแห่งประเทศไทยมีอำนาจยับยั้งหรือสั่งเพิกถอนการอนุญาตให้ประกอบธุรกิจสัญญาซื้อขายล่วงหน้าได้ในกรณีดังต่อไปนี้๑)ธนาคารพาณิชย์ฝ่าฝืนหรือไม่ปฏิบัติตามหลักเกณฑ์ที่ธนาคารแห่งประเทศไทย กำหนด๒) กรณีอื่นๆที่ธนาคารแห่งประเทศไทยเห็นว่ากระทบกับความปลอดภัยหรือความผาสุกของประชาชน๔.๒.๔ธนาคารแห่งประเทศไทยอาจเพิ่มเติมหรือเปลี่ยนแปลงหลักเกณฑ์ให้ธนาคารพาณิชย์ถือปฏิบัติเกี่ยวกับการประกอบธุรกิจสัญญาซื้อขายล่วงหน้าได้ตามที่เห็นสมควร๕[๑].วันเริ่มต้นบังคับใช้ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๓ พฤศจิกายน พ.ศ. ๒๕๔๙ธาริษาวัฒนเกสรองผู้ว่าการด้านเสถียรภาพสถาบันการเงินรักษาการแทนผู้ว่าการธนาคารแห่งประเทศไทยโสรศ/ผู้จัดทำ๔ธันวาคม ๒๕๔๙[๑] ราชกิจจานุเบกษาเล่ม ๑๒๓/ตอนพิเศษ ๑๒๒ ง/หน้า ๑๒/๒๔ พฤศจิกายน ๒๕๔๙